Jeg skiftede bank sidste år. Jeg havde ellers, bogstaveligt talt, været kunde hos Danske Bank hele mit liv. 

Grunden til min store utilfredshed skyldes 3 forskellige punkter:

1) Priserne

Der er jo ikke nogen der kan være i tvivl om at Danske Bank allerede har fået temmelig mange hak i tuden over deres prisstigninger. Jeg var så uheldig at købe andelsbolig i 2008. Værdien faldt og jeg fik den fulde fornøjelse af rentestigninger fra Danske Bank. Det føltes ret uretfærdigt, men jeg var studerende og derfor fattig på dette tidspunkt og værdien af min lejlighed var faldet sådan at jeg var teknisk insolvent. Så langt så godt, det er den samme historie som tusindvis af andre, hvilket ikke gør at jeg bliver mere glad for den behandling jeg fik, eller de noget nedladende svar fra mine bankrådgivere når jeg spurgte indtil hvorfor jeg fik en huslejestigning på et par tusind kroner om måneden. 

Mit allerstørste problem opstår dog senere, da jeg var færdiguddannet, havde fået et godt job med tilhørende god løn, og der igen var en ganske fornuftig friværdi på min lejlighed. Jeg snakkede her med en bankrådgiver der sagde at med de forhold ville man sætte renten ned automatisk, ligesom den automatisk var steget. Det skete selvfølgelig ikke. Det var nu ikke fordi jeg havde regnet med at det ville ske, medmindre det var på skrift og underskrevet (så naiv er jeg ikke), men det viser at bankrådgiverne er villige til at lyve overfor deres kunder, for at slippe for besværlige spørgsmål om rimeligheden i prisfastsætningen.

I processen med at finde et nyt lån snakkede jeg selvfølgelig med min nu fhv. bankrådgiver i Danske Bank der sagde at man nok godt kunne sænke renten en smule (den lå over 9%). Det første tilbud jeg fik fra en anden bank lå på 3,75% i rente, så det viser hvilket spring der er til Danske Banks priser, ud fra en fuldstændig objektiv vurdering af min økonomi. Det viser igen at Danske Bank prøver at vride så mange penge ud af dig som overhovedet muligt. Da jeg fortalte at jeg havde fået tilbud på 3,75% fra en anden bank viste det sig så også at Danske Bank sagtens kunne tilbyde lignende vilkår, men det havde man selvfølgelig undladt at fortælle i første omgang...

Konklusionen er at Danske Bank ikke giver et ærligt billede af hvor god eller hvor dårlig din økonomi er, men blot prøver at sælge dig et lån med så høj rente og så dårlige vilkår som overhovedet muligt. Derudover kommer udgifter til "abonnementer" etc. der også er en ekstra udgift i forhold til andre banker. 

2) Inkompetent rådgivning

Jeg har i de 8 år jeg var kunde hos Danske Bank med min andelsbolig, haft i gennemsnit en ny bankrådgiver hvert år. Linjen er at der arbejdes i "teams", men jeg blev altid kontaktet af den samme... 

At være lavværdi-kunde hos Danske Bank kan være lidt af en udfordring, f.eks. når ens nye bankrådgiver ikke kender loven omkring fastsætning af priser på andelsboliger og man skal forklare at nej, når det drejer sig om andelsboliger så kan man ikke bare få en ejendomsmægler til at kigge på lejligheden og se om han kan fastsætte en højere pris end valuarvurderingen. Bagefter at skulle forklare at nej, jeg kan ikke sætte som et punkt på generalforsamlingen at man skal gå over til ejendomsmæglervurderinger for hver enkelt lejlighed, fordi loven siger noget andet, giver ikke den store tiltro til ens rådgivers kompetencer. 

Det dårlige råd om at sælge lejligheden i slutningen af 2012, selvom alt tydede på at priserne var kraftigt på vej opad for andelslejligheder, ville have kostet mig over en ½ million i værdistigning på lejligheden til dags dato. På accenten at dømme var den pågældende fra Vestjylland og det betød jo nok at forståelsen for boligmarkedet i København kunne ligge på et meget lille sted. Igen var det klart at det ikke drejede sig om at finde den bedste løsning for min økonomi, men derimod om at Danske Bank kunne kradse nogle penge ind. Ellers kan rådgivningen kun begrundes i komplet inkompetence og bankrådgiveren var vist også helt nyansat i sit første job... 

Den bankrådgiver jeg havde det sidste 1½ år i min tid hos Danske Bank hævede standarden (jeg havde afdraget over 100.000 på lånet på 1½ år, så nu gav man mig en der ikke var helt nyuddannet), men fordi mit lån var fastlåst til afdelingen i Risskov i Århus (uden vilje til at flytte det til en afdeling i København hvor lejligheden ligger) var det ret klart at han stadig ingen viden havde om boligmarkedet i København og den reelle betydning det havde for værdi, mulighed for salg etc. Ja, når lejligheden ligger i København K, så er det en ret god beliggenhed. Nej, der er ikke noget København C, København K er indre København. Ja, indre København svarer til "centrum". 

Derudover er der selvfølgelig den noget spegede kommunikation om hvor god min økonomi i realiteten var, nok for at presse renten opad på et lånetilbud, men det går jeg ud fra er pålagt højere oppe fra, eller er resultatet af tidligere "ratings" af min økonomi, fra da jeg var studerende. Det syntes jeg jo bare ikke havde nogen relevans for min nuværende økonomi. Det er også ret normalt at ens økonomi er temmelig meget bedre når man arbejder efter ens studie er færdigt... 

Bundlinjen er at hvis jeg havde fuldt rådene fra mine bankrådgivere i Danske Bank så ville jeg rundt regnet have over en ½ million mindre, end jeg har nu. Det er også en slags penge...

3) Dårlig kundeservice

Her tænkes på den almindelige kundeservice og altså ikke "rådgivningen". For 2 år siden var jeg i Italien og weekenden efter min hjemkomst blev der lagt mærke til en "mistænkelig" opkrævning og mit kort blev automatisk spærret. Det er jo som sådan fint nok, men jeg blev ikke på nogen som helst måde gjort opmærksom på dette, så da jeg prøvede at bruge mit Dankort næste gang blev betalingen afvist. En SMS, opringning eller en mail om at mit kort var blevet spærret ville have været meget dejligt.

Da jeg ringede ind for at høre hvad der var sket fik jeg det ovenstående oplyst og fik at vide at hun ville bestille et nyt kort til mig med det samme og at det ville være der i løbet af 1-2 uger. Jeg måtte så i banken og hæve med mit pas i hånden, selvfølgelig formedelst et klækkeligt gebyr. 

Efter 2 uger var mit kort ikke kommet, så jeg ringede ind og hørte hvad der var sket. Den pågældende medarbejder kunne ikke se at der var bestilt et nyt kort, men sagde at hun ville sørge for at det blev bestilt. Jeg måtte ned og hæve kontanter i banken igen, selvfølgelig mod betaling af et nyt gebyr. 

1½ uge senere var kortet endnu ikke kommet så, jeg måtte ringe ind igen. Endnu en gang lød beskeden at kortet ikke var bestilt, men at nu skulle der nok blive sørget for det. Jeg var ærligt talt ved at være træt af den besked og sagde at jeg var ved at være ret træt af det og ikke havde den store tiltro til det. Ville hun ikke lige tage et ekstra kig på det. Da hun gjorde det fandt hun ud af de tidligere bestillinger var lavet forkert og at hun skulle ind og rette noget. Fint nok, men jeg gav udtryk for at jeg ikke var særlig tilfreds med at det først var efter jeg gjorde opmærksom på de tidligere fejl, at hun havde opdaget det. Hendes svar var "Ja, jeg syntes bare at du skal være glad for at der er styr på det nu. Nu har du jo ikke noget problem længere". 

Min kommentar til det var at jeg aldeles ikke var glad eller tilfreds. Jeg mener også i dag at:

1) En undskyldning ville være på sin plads, når kundeservicen har været så inkompetent og jeg måttet bruge 150 kr. på gebyrer til at hæve kontanter. Det er menneskeligt at fejle og jeg gider ikke at hidse mig over den slags for det sker. Men jeg forventer som minimum at det bliver anerkendt at der er sket en fejl.

2) Jeg synes det er flabet at ligge op til at jeg skal være taknemmelig for at problemet er løst, når dette kun skyldes at jeg selv blev nødt til at insistere på at hun tjekkede om der stadig var et problem.

3) Jeg havde i den grad stadig et problem, for jeg var stadig uden mit hævekort i endnu en uge og måtte ned endnu en gang og hæve kontanter. Det eneste der reddede min dag en lille smule var at den rare ekspedient i banken lod denne 4. omgang være uden gebyr, efter jeg havde fortalt at jeg mildest talt var utilfreds med endnu en gang at skulle til at betale for at få kontanter til at købe aftensmad for. 

Min oplevelse med kundeservicen har ellers været okay, men hvor har jeg været træt af ofte at skulle vente adskillige uger på at få min bankrådgiver i tale, og istedet blive spist af med en kundeservicemedarbejder, et andet sted i landet, der forsikrer en om at man bliver ringet op "hurtigst muligt"